

ที่ มท 0816.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 สิงหาคม 2566

เรื่อง ขอความอนุเคราะห์ประชาสัมพันธ์การประชุมวิชาการโรงเรียนคุณภาพวิทยาศาสตร์ คณิตศาสตร์
และเทคโนโลยี ตามมาตรฐาน สสวท. ประจำปี 2566

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสถาบันส่งเสริมการสอนวิทยาศาสตร์และเทคโนโลยี (สสวท.)

 ที่ ศธ 5303.1/4646 ลงวันที่ 17 สิงหาคม 2566 จำนวน 1 ฉบับ

 ด้วยสถาบันส่งเสริมการสอนวิทยาศาสตร์และเทคโนโลยี (สสวท.) ได้ดำเนินโครงการโรงเรียนคุณภาพวิทยาศาสตร์ คณิตศาสตร์และเทคโนโลยี ของโรงเรียนระดับประถมศึกษาถึงมัธยมศึกษาจากทุกสังกัดทั่วประเทศ และกำหนดจัดประชุมวิชาการโรงเรียนคุณภาพวิทยาศาสตร์ คณิตศาสตร์และเทคโนโลยี
ตามมาตรฐาน สสวท. ประจำปี 2566 ระหว่างวันที่ 9 - 10 กันยายน 2566 เพื่อเป็นเวทีนำเสนอผลงาน
การขับเคลื่อนและพัฒนาการจัดการเรียนการสอนวิทยาศาสตร์ คณิตศาสตร์และเทคโนโลยีในโรงเรียน

 กรมส่งเสริมการปกครองท้องถิ่นพิจารณาแล้วเห็นว่า เพื่อเป็นการเปิดโอกาสให้ครู
และบุคลากรทางการศึกษาสังกัดองค์กรปกครองส่วนท้องถิ่น ได้เข้าร่วมประชุมวิชาการโรงเรียนคุณภาพวิทยาศาสตร์ คณิตศาสตร์และเทคโนโลยี ตามมาตรฐาน สสวท. ประจำปี 2566 เพื่อรับฟังการแลกเปลี่ยนเรียนรู้ของผู้บริหาร ครูและนักเรียน ในการขับเคลื่อนและพัฒนาเผยแพร่ขยายผลแก่สถานศึกษา
จึงขอความร่วมมือจังหวัดแจ้งองค์กรปกครองส่วนท้องถิ่นที่จัดการศึกษาในสังกัดทุกแห่ง ประชาสัมพันธ์
การประชุมวิชาการดังกล่าวให้ผู้บริหารสถานศึกษา ครู และบุคลากรทางการศึกษา หรือผู้ที่สนใจทราบ
โดยสามารถลงทะเบียนเข้าร่วมประชุมวิชาการฯ ได้ที่เว็บไซต์ https://events.ipst.ac.th ภายในวันที่
10 กันยายน 2566 รายละเอียดปรากฏตาม QR Code ท้ายหนังสือนี้

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

ร.อสถ. .....................................

ผอ.กศ. …………….……………..….

ผอ.กง.สศ. ….……….………………

หน.ฝ. .......................................

จนท. ........................................

สิ่งที่ส่งมาด้วย

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวรัตติยา วงศ์กาญจนา โทร. 096-819-4687 https://shorturl.asia/f4nwK